ประจำเดือนหายได้1อาทิตย์แต่มีเพศสัมพันธ์นะค่ะ แล้วหยุดมีเพศสัมพันธ์ประมาณ3วัน แล้วมีอาการตกขาวมีสีน้ำตาลเหมือนตอนประจำเดือนใกล้หายอ่ะค่ะลักษณะเป็นเมือกแต่ไม่มากนะค่ะแค่เปื่อนๆกางเกงใน กลิ่นเหม็นอ่อนๆ เป็นได้3วันแล้วค่ะอาการแบบนี้เกิดจากอ่ะไรค่ะ
สวัสดีค่ะ อาการตกขาวสีน้ำตาลปนเลือดที่ไม่ใช่ประจำเดือน อาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนหากลักษณะไม่เหมือนเลือดประจำเดือนเลย ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์